Tre unge indbrudstyve begik mandag aften indbrud i et hjem på Lektorvej i Aalborg. Her stjal de fladskærms tv og flere bærbare computere. Beboerne i huset opdagede dog tyvene, inden de nåede at slippe af sted med byttet. Manden i huset løb ud til den bil, som tyvene ville flygte i, og smadrede bilen forrude med en golfkølle og hold de tre tyve tilbage. I mellemtiden havde kvinden i huset ringet til politiet, som kom og fik anholdt de tre tyve. Det var en 15-årig dreng fra Nørresundby og to drenge fra Aalborg, en på 18 og en på 22, der havde lidt for lange fingre. De tre unge mænd er løsladt igen og alle tre sigtet for indbrud, det oplyser vagtchef ved Nordjyllands Politi, Jan Stagsted, til TV2/NORD.

Opsummering:
Mandag lykkedes det en forurettet mand at tilbageholde tre tyve, efter de havde begået indbrud i hans hjem.